b'\n_START_ARTICLE_\nLos Ahuehuetes\n_START_PARAGRAPH_\nLos Ahuehuetes, offisielt Parque Ejidal del Contador, er en park i Atenco kommune i Mexico. Den dekker et areal p\xc3\xa5 34 hektar, og er med det kommunens st\xc3\xb8rste park. Den befinner seg like s\xc3\xb8r\xc3\xb8st for San Salvador Atenco. I Los Ahuehuetes er det to store sv\xc3\xb8mmebassenger og flere lekeplasser. Det leies ogs\xc3\xa5 ut sykler som kan brukes p\xc3\xa5 gangstiene i parken._NEWLINE_Stedet het tidligere Acatecalco, og tlatoanien og dikteren Nezahualcoyotl dro ofte dit for \xc3\xa5 slappe av og dikte. Den ble overtatt av Hern\xc3\xa1n Cort\xc3\xa9s, som seinere overlot den til regnskapsf\xc3\xb8reren (contador p\xc3\xa5 spansk) sin, hvilket er opphavet til det offisielle navnet. Navnet Los Ahuehuetes kommer av at parken har et stort antall av treet Taxodium mucronatum, som p\xc3\xa5 nahuatl heter ahuehuete.'